
[bookmark: _Hlk121741654]Broj: UP-I-15-037/26-40/2                                                           13. mart 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu Željke Vučinić, novinarke ND „Vijesti“, koji je Ministarstvu na nadležnost proslijedio Generalni sekretarijat Vlade Crne Gore aktom br. UP-I-037/26-6/16  od 02.02.2026.godine, radi pristupa informacijama, donijelo je: 
 	R J E Š E NJ E 
[bookmark: _Hlk176430723][bookmark: _Hlk184716194][bookmark: _Hlk134694289][bookmark: _Hlk121991128]Usvaja se zahtjev Željke Vučinić, novinarke ND “Vijesti”, pa se dozvoljava pristup informacijama po zahtjevu i to kopiji: informacije gdje je od 1. januara 2025. do 31. decembra 2025. godine službeno putovao ministar Vladimir Joković i koliko su iznosili (zasebno i ukupno) troškovi tih putovanja?
Pristup informacijama ostvariće se dostavom rješenja sa kopijom informacije putem pošte, preporučenom pošiljkom na adresu podnosioca zahtjeva. 
Troškova postupka nije bilo.  
Žalba na rješenje ne odlaže njegovo izvršenje. 
O b r a z l o ž e nj e
Željka Vučinić, novinarka ND “Vijesti”, podnijela je Generalnom sekretarijatu Vlade Crne Gore zahtjev za slobodan pristup informacijama dana 26.01.2026. godine i to kopiji: informacije gdje su od 1. januara 2025. do 31. decembra 2025. godine putovali premijer, potpredsjednici Vlade i ministri, koliko su iznosili (zasebno i ukupno) troškovi tih putovanja?
Generalni sekretarijat Vlade Crne Gore je aktom br. UP-I-037726-6/16 od 02.02.2026.godine shodno članu 20 stav 4 Zakona o slobodnom pristupu informacijama predmetni zahtjev proslijedio na nadležnost Ministarstvu poljoprivrede, šumarstva i vodoprivrede dana 02.02.2026. godine, a koji je zaveden kod ovog organa dana 09.02.2026. godine pod gornjim brojem, kako bi se Ministarstvo izjasnilo u dijelu koji se odnosi na ministra Vladimira Jokovića, odnosno gdje je u periodu od 1. januara 2025. do 31. decembra 2025. Godine, ministar Vladimir Joković  službeno putovao i koliki su troškovi tih putovanja.
U postupku po zahtjevu, Ministarstvo poljoprivrede, šumarstva i vodoprivrede, obratilo se Službi za finansije, računovodstvo i javne nabavke, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu  tražene informacije  koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za finansije, računovodstvo i javne nabavke je dana 12.03.2026.godine dostavila pisano izjašnjenje iz koga proizilazi da u svom posjedu ima informacije koje su tražene predmetnim zahtjevom i da iste sadrže dvanaest stranica formata A-4 crnobijeli, te da se u njima ne nalaze podaci o ličnosti fizičkog lica Vladimira Jokovića.
Ministarstvo poljoprivrede, je po pravilima upravnog postupanja u smislu člana 12 ZUP-a i člana 27 ZSPI-a, a na osnovu izjašnjenja Službe za finansije, računovodstvo i javne nabavke, utvrdilo da  Ministarstvo posjeduje tražene informacije koje se odnose na kopiju: informacije gdje je od 1. januara 2025. do 31. decembra 2025. godine službeno putovao ministar Vladimir Joković i koliko su iznosili (zasebno i ukupno) troškovi tih putovanja, te da tražena informacija sadrži dvanaest stranica formata A-4 i da se u dijelu istih ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija: informacije gdje je od 1. januara 2025. do 31. decembra 2025. godine službeno putovao ministar Vladimir Joković i koliko su iznosili (zasebno i ukupno) troškovi tih putovanja.
Kako informacije kojima se pristup omogućava ima dvanaest stranica formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno dvanaest stranica ne naplaćuju, jer je članom 2 stav 2 ove uredbe propisano da se za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka sa dokazom o uplati 4,00 eura administrativne takse u korist Budžeta CG na žiro račun br. 907-0000000083001-19, shodno tarifnom broju 2 Zakona o administrativnim taksama (“Sl.List CG”, br. 18/19).                                                                                                                                                                                                    

